Kyoto
inggih punika kutha ingkang mapan wonten Pulo Honshu, Jepang . Kutha punika kalebet péranganing laladan metropolitan Osaka-Kobe-Kyoto. Kyoto gadhah kathah situs sajarah lan kalebet kutha krajanipun Prefektur Kyoto. Kutha krajan astana (tojō) anama Heian-kyō minangka kutha krajan nalika taun 794 
. Minangka kutha krajan (miyako), Heian-kyō dados pusat papréntahan lan budaya Jepang. Nalika masa punika, kutha krajan punika dipunsebat kyō no miyako ingkang salajengipun éwah dados Kyoto. Ing jaman rumiyin, Kyoto ugi dipunwastani Kyōraku, Rakuchū, utawi Rakuyō. Penamaan kados punika ndhèrèk pakulinan wonten ing Tiongkok ingkang gadhah kutha krajan ing Rakuyō (Luoyang)

Sajarah 
Sajarah Kyoto kawiwitan saking Kaisar Kammu (kaisar Jepang kaping 50) mindhahaken kutha krajan saking Nagaoka-kyō dhateng Heian-kyō, amargi Fujiwara Tanetsugu ingkang dados tanggel jawab marang pambangunan Nagaoka-kyō séda amargi dipunatèni. Wonten ingkang ngandharaken bilih kutha krajan kedah dipunpindhah dhateng Kyoto kanggé nanggulangi prabawa agami Buda ing Nara ingkang kekwatanipun kanthi pusat wonten ing sapérangan kuil-kuil ingkang dipunsebat Nanto-jiin（南都寺院). Sanèsipun punika ngandharaken kutha krajan prelu dipunpindhah saking kutha krajan kamaharajan kagunanipun garis keturunan Kaisar Temmu dhateng kutha krajan énggal kanggé kaisar saking garis keturunan Kaisar Tenji.

Géografi 

Kyoto mapan wonten ing pérangan kidul saking Prefektur Kyoto. Wonten ing kutha mili sapérangan lèpèn kados ta Kamogawa (milinipun sareng kaliyan Takanogawa ing tengah) ing wétan, Katsuragawa ing kulon, lan Ujigawa ing kidul. Papanipun wonten ing Lembah Kyoto (dipunsebat ugi Lembah Yamashiro). Lembah Yamashiro dipunubengi déning tigang gunung inggih punika Higashiyama, Kitayama, lan Nishiyama, kanthi dhuwuripun punika kirang langkung 1000 m dpl. Amargi papanipun ingkangg dipunubengi déning pagunungan punika dados mawi iklim dharat lan damel bèntenipun suhu antawisipun siyang lan dalu, antawisipun mangsa adhem lan mangsa panas katingal ageng. Pérangan pusat kutha ingkang dipundésain kados papan catur kanthi wujuding dalan ingkang sapérangan lurus. Saben dalan gadhah nama-nama piyambak lan sapérangan ageng persimpangan dipunparingi nama miturut nama margi tartamtu. Sapunika pusat bisnis mapan wonten ing pérangan kidul saking Kyoto Gosho.

Distrik 
Kyoto gadhah 11 dhistrik (ku):
 Fushimi-ku
 Higashiyama-ku
 Kamigyo-ku
 Kita-ku
 Minami-ku
 Nakagyo-ku
 Nishikyo-ku
 Sakyo-ku
 Shimogyo-ku
 Ukyo-ku
 Yamashina-ku

Dhémografi 
Dumugi taun 2008, kutha Kyoto gadhah jumlah penduduk kanthi gunggung 1.464.990 jiwa lan kepadatan penduduk kanthi gunggung 2.402,68 tiyang per km². Sedaya wiyaripun wewengkon punika 827,90 km².

Pariwisata 

Kyoto ingkang kathah mawi tilaran sajarah ingkang kalebet jujugan plesiran budaya paling utami wonten ing Jepang. Kyoto tansah éndah sedawaning taun, ing mangsa adhem, mekaripun kembang Sakura ingukit-bukit ingkang asri nalika mangsa panas, sesawangan warna-warna ing mangsa palastra.

Papan pariwisata 
 Kyoto Gosho Astana Kaisar ing Kyoto (京都御所)
 Pura Nijo (二条城)
 Arashiyama (嵐山)
 Kyoto Tower
 Stasiun JR Kyoto
 Heianjingu (平安神宮)
 Ryōan-ji (龍安寺)
 Studio Film Toei Eigamura
 Kamowakeikazuchi Jinja (賀茂別雷神社), nama Sanès: Kamigamo Jinja（上賀茂神社）
 Kamomioya Jinja (賀茂御祖神社), nama Sanès: Shimogamo Jinja（下鴨神社）
 Hirano Jinja 平野神社
 Kitano Temmangu (北野天満宮)
 Higashi Hongan-ji (東本願寺)
 Nishi Hongan-ji (西本願寺)
 Toji (東寺)
 Kiyomizudera (清水寺 (京都市)|清水寺)
 Yasaka Jinja (八坂神社)
 Fushimi Inari Taisha (伏見稲荷大社)
 Sanjusangendo (三十三間堂)
 Daitokuji (大徳寺)
 Rokuon-ji (鹿苑寺), nama Sanès: Kinkaku-ji（金閣寺）
 Jisho-ji (慈照寺), nama Sanès: Ginkaku-ji (銀閣寺）
 Myoshin-ji (妙心寺)
 Ninna-ji (仁和寺)
 Katsurarikyu (桂離宮)
 Shugakuinrikyu (修学院離宮)
 Sanzen-in (三千院)
 Kuramadera (鞍馬寺)
 Daigo-ji (醍醐寺)
 Jingo-ji (神護寺)
 Nanzen-ji (南禅寺)

Kutha kembar 
Kyoto gadhah gegayutan kutha kembat kaliyan:
 Boston, Massachusetts, Amérikah Sarékat
 Paris, Perancis
 Cologne, Jerman
 Firenze, Italia
 Kiev, Ukraina
 Xi'an, Républik Rakyat Cina
 Guadalajara, Meksiko
 Zagreb, Kroasia

Cathetan suku

Pranala njawi 

 www.city.kyoto.jp-Situs resmi pamaréntah kutha Kyoto

Warisan Budaya Dunia
Kutha ing Jepang
Jepang